Anexă la HCLMT nr…… din…………….
 




   ACT ADIŢIONAL NR. 1 
La Convenţia- anexa la HCLMT nr. 96/26.02.2013
1.Părţile contractante:

1.1 Consiliul Local al Municipiului Timişoara, cu sediul în Timişoara,  Bulevardul C.D. Loga nr.1, reprezentat prin domnul  Primar NICOLAE ROBU

şi

1.2 Asociaţia Evanghelistică şi de Caritate „Isus Speranţa României” persoană juridică română fără scop patrimonial, cu sediul în Timişoara, str. Căpitan Dan nr.23, având cod  fiscal nr. 5313378, reprezentată prin domnul Timiş Laurenţiu- director executiv,

 
Având în vedere dispoziţiile Legii nr.292/2011 –Legea asistenţei sociale  şi ale altor acte normative privind protecţia socială  ;

În considerarea scopului Asociaţiei Evanghelistică şi de Caritate „Isus Speranţa României”;

Având în vedere activitatea Centrului Fraţii lui Onisim-Serviciul de ocrotire al Tinerilor Dezinstituţionalizaţi, respectiv acordarea de servicii sociale acreditate pentru tinerii care au părăsit sistemul de ocrotire al copilului.
În scopul asigurării nevoilor sociale existente la nivelul comunităţii Municipiului Timişoara;
 au convenit la încheierea prezentului act adiţional la Convenţia- anexa la  H.C.L.M.T. nr. 96/26.02.2013  privind aprobarea  convenţiei  între Consiliul Local al Municipiului Timişoara  şi Asociaţia Evanghelistică şi de Caritate „Isus Speranţa României”  pentru susţinerea Centrului Fraţii lui Onisim-Serviciul de ocrotire al Tinerilor Dezinstituţionalizaţi
Art.1 La punctul 2.Obiectul convenţiei , subpct.2.2.se modifică  şi va avea următorul cuprins:
2.2. Susţinerea financiară a serviciilor prevăzute la pct.2.1. se face prin acoperirea cheltuielilor de utilităţi ( gaz, energie electrică şi apă) pentru Centrului Fraţii lui Onisim-Serviciul de ocrotire al Tinerilor Dezinstituţionalizaţi şi susţinerea plăţii salariilor a 4 angajaţi, conform sistemului de stabilire a salariilor de bază în sectorul bugetar, după cum urmează: 1 asistent social, 1 lucrător tineret, 1 bucătar şi 1 contabil . 

Supct. 2.3 se modifică şi va avea următorul cuprins: 
2.3 „Susţinerea financiară a serviciilor prevăzute la punctul 2.1, pe durata prezentei convenţii, se face în limita sumei maxime de 100.000 lei.
Art.2.  Convenţia- anexa la  H.C.L.M.T. nr. 96/26.02.2013  se prelungeşte pe  o perioadă de un an, până la  data de 26.02.2015.
 Art.3.   Toate celelalte clauze ale Convenţiei rămân neschimbate.
 Art.4.   Prezentul act adiţional s-a încheiat în două exemplare, câte unul pentru fiecare parte. 

